Gedagte vir die dag: God sorg vir onsFoto: pixabay.com Gee ons die porsie brood wat ons vir vandag nodig het. (Matteus 6:11) Hierdie bede leer ons dat ons vir vandag op God moet vertrou – nie vooruit vir ’n onbepaalde tyd in die toekoms nie. Jesus het sy dissipels geleer om een dag op ’n slag te lewe en nie hulle hele lewensituasie op een slag aan te pak nie. Verder wil God ook hê dat ons nie ons oorvloed vir onsself sal hou nie, maar dit sal deel met ander wat nie het nie. Die woordjie “ons” stel ons saam met ander voor God se troon van genade en weerhou ons daarvan om selfsugtig net aan ons eie behoeftes te dink. Voorsiener-God, dankie vir ons daaglikse brood en dat Jesus die Brood van die lewe is. Amen.